**Ministru kabineta rīkojuma projekta “Par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts paredz piešķirt Satiksmes ministrijai no valsts budžeta programmas 02.00.00 “Līdzekļi neparedzētiem gadījumiem” 6 341 758 *euro,* lai kompensētu reģionālās nozīmes pārvadājumos ar autobusiem un vilcieniem radušos zaudējumus sakarā ar ārkārtējās situācijas rezultātā noteiktajiem drošības un sociālās distancēšanās pasākumiem sabiedriskajā transportā, kā arī ārkārtējās situācijas seku mazināšanai 2020. gadā, un VSIA “Autotransporta direkcija” izdevumus saistībā ar pasažieru pārvadājumu pakalpojumu nodrošināšanu personām, kas no ārvalstīm ierodas ar repatriācijas reisiem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2020.gada 12.marta rīkojums Nr.103 “Par ārkārtējās situācijas izsludināšanu”.  “Covid-19 infekcijas izplatības seku pārvarēšanas likuma” 24., 25. pants.  Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punkts.  Ministru kabineta 2015.gada 28.jūlija noteikumu Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 2.1., 2.5.apakšpunkts.  Ministru kabineta 2020. gada 2. jūnija sēdes protokols Nr. 38 (Prot. Nr. 38, 49.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekta 1.1. punktā paredzētais līdzekļu piešķīrums ir atbilstošs ar sabiedrisko pasažieru pārvadājumu veicējiem noslēgtajiem sabiedriskā transporta pakalpojumu pasūtījuma līgumiem un ievēro Eiropas Parlamenta un Padomes 2007. gada 23. oktobra Regulas Nr. 1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70 (turpmāk – Regula Nr.1370/2007) nosacījumus.  Pamatojoties uz Sabiedriskā transporta pakalpojumu likumu un saskaņā ar Ministru kabineta 2015.gada 28.jūlija noteikumu Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – MK noteikumi Nr.435) 2.1. un 2.5. apakšpunktu, sabiedriskā transporta pakalpojumu sniedzējiem kompensē zaudējumus, kas radušies, ja ar sabiedriskā transporta pakalpojumu pasūtījuma līguma izpildi saistītās nepieciešamās izmaksas pārsniedz gūtos ieņēmumus, un ja pasūtītājs ir vai nav noteicis sabiedriskā transporta pakalpojuma tarifu, kā arī zaudējumus par tādu pasažieru pārvadāšanu, kuriem noteikti braukšanas maksas atvieglojumi saskaņā ar braukšanas maksas atvieglojumu noteikumiem.  Ministru kabinets 2020.gada 12.martā pieņēma rīkojumu Nr. 103 “ Par ārkārtējās situācijas izsludināšanu” (turpmāk – Rīkojums). Pamatojoties uz Rīkojuma 4.1. un 4.3. apakšpunktu, ir noteikti būtiski ierobežojumi, tai skaitā tiek pārtraukta mācību procesa norise klātienē visās izglītības iestādēs, kā arī iespēju robežās valsts un pašvaldību iestādēm uzdots nodrošināt klātienes pakalpojumu sniegšanu attālināti. Ievērojot minēto, kā arī nepieciešamo distancēšanos sabiedriskajā transportā, sākot ar 2020.gada 16.martu uz ārkārtējās situācijas laiku, kad būtiski samazinājās pieprasījums pēc sabiedriskā transporta pakalpojumiem (slēgtas izglītības iestādes, atsevišķas darba vietas), reģionālās nozīmes maršrutu tīkls tiek uzturēts atbilstoši skolēnu brīvdienu režīmam, un ir slēgti reģionālās nozīmes autobusu reisi ar mazu pasažieru plūsmu, kas netiek izmantoti pasažieru nogādāšanai līdz to darba vietām.  Noteikto ierobežojumu rezultātā būtiski ir samazinājies pārvadāto pasažieru skaits un attiecīgi ieņēmumi no pārdotajām biļetēm.  Pasažieru skaita kritums 2020.gada martā salīdzinājumā ar 2019.martu autobusu satiksmē ir 34%, vilcienu satiksmē - 31%, savukārt 2020.gada aprīlī salīdzinājumā ar 2019.gada aprīli – autobusu satiksmē 68% un vilcienu satiksmē 66%.  Kur iespējams, reisu, kuros ir būtisks pasažieru skaita kritums, izpildei tika norīkoti mazas ietilpības autobusi. Vienlaikus reisos, kuros pasažieru skaits pārsniedz 8-9 pasažierus, tika norīkoti lielas ietilpības autobusi, lai varētu nodrošināt minimālās distancēšanās prasības starp pasažieriem, kas noteiktas saskaņā ar Satiksmes ministrijas 26.03.2020 rīkojumu Nr.01-03/79 “Par sociālo distancēšanos un piesardzības pasākumiem sabiedriskajā transportā” un 08.05.2020 rīkojumu Nr. 01-03/112 “Par piesardzības pasākumiem sabiedriskajā transportā”.  Līdz ar to 2020.gada martā veiktais nobraukums ar autobusiem ir bijis par 4% (280 tūkst km) mazāks nekā 2019.gada marta mēnesī, savukārt aprīlī plānotie nobraukuma apjomi salīdzinājumā ar 2019.gada aprīli samazināti par 16% (aptuveni par 1 milj. km).  Pēc VSIA “Autotransporta direkcija” (turpmāk – ATD) operatīvajiem aprēķiniem pārvadājumu apjoms vilcienos martā ir samazināts par 2,3% jeb 50 945 vagonkilometriem, bet aprīlī apjoms ir samazināts par 10 % jeb 216 910 vagonkilometriem. 2020. gada martā ieņēmumu samazinājums reģionālās nozīmes pārvadājumos, salīdzinot 2020.gada marta rezultātus ar 2019.gada to pašu periodu, ir 34%.  Izmaksu samazinājums 2020.gada martā aptuveni 2% ir vērojams tikai reģionālās nozīmes pārvadājumos ar autobusiem, savukārt vilcienu pārvadājumos izmaksas nav mazinājušās. Izmaksas, kas saistītas ar transporta uzturēšanu, dezinfekciju, atalgojumu, amortizācijas atskaitījumi, komunālie pakalpojumi u.c. pastāvīgās izmaksas nemazinās proporcionāli sniegtā pakalpojumu samazinājumam.  Kopējais ieņēmumu samazinājums 2020.gada aprīlī salīdzinājumā ar 2019.gada aprīli ir autobusu pārvadājumos ir 70%, savukārt vilciena pārvadājumos - 65%.  Ievērojot to, ka ar aprīli autobusu satiksmē būtiski tika samazināts reisu skaits, vienlaikus saglabājot reisu biežumu un autobusu ietilpības tādas, lai pasažieri varētu ievērot distancēšanos, tad kopējo izmaksu samazinājums prognozējams aptuveni 7% jeb aptuveni 480 tūkst. *euro*.  Pie šādiem datiem prognozētais zaudējumu apjoms, salīdzinot 2019.gada faktiskos zaudējumus ar 2020.gada aprīļa prognozētajiem, pieaudzis reģionālajā satiksmē ar autobusiem par 40%, bet vilcienu satiksmē – 140%.  Tiek prognozēts, ka ieņēmumu apjoms maijā vairs tik būtiski nemazināsies un pasažieri biežāk izmantos sabiedriskā transporta pakalpojumus, dodoties uz darbu, apmeklējot pašvaldības vai medicīnas iestādes. Maijam izdarīts pieņēmums, ka reģionālās nozīmes pārvadājumos ieņēmumi salīdzinājumā ar 2019.gada maiju varētu būt mazāki par 45-50%, tādējādi nedaudz atgūstot pasažieru plūsmu. Tādējādi zaudējumi varētu pieaugt reģionālajā satiksmē ar autobusiem par 28%, bet vilcienu satiksmē – 137%.  Ievērojot to, ka par 2020.gada aprīli faktiskās izmaksas uz 18.maiju nav pieejamas, tad ATD, veicot aprēķinus saistībā ar ārkārtējo situāciju, ir pieņēmusi, ka izmaksas aprīlim - jūnijam ir mazinājušās 6-8% apjomā, ko galvenokārt ietekmē degvielas cenas kritums.  Ievērojot būtisko pasažieru skaita sarukumu un biļešu ieņēmumu kritumu, jau pašlaik vairākiem pārvadātājiem ir radušās problēmas ar apgrozāmo līdzekļu nodrošinājumu, lai veiktu norēķinus ar piegādātajiem un darbiniekiem, līdz ar to, pamatojoties uz Sabiedriskā transporta padomes 2020. gada 28. aprīļa sēdes lēmumu Nr.1 (prot. Nr. 6/R§1), ir veiktas izmaiņas valsts budžeta apakšprogrammā 31.06.00 “Dotācija zaudējumu segšanai sabiedriskā transporta pakalpojumu sniedzējiem”, paredzot pārcelt finansējuma plānā paredzēto valsts budžeta dotāciju 2020.gada 4 ceturksnī uz maiju, jūniju un jūliju 2,4 milj. *euro* apmērā, lai izpildītu līgumos uzņemtās saistības 2020. gadā, kuru segšanai ir nepieciešams papildu finansējums.  Ņemot vērā izmaksāto un plānoto dotāciju apjomu minētajam laika posmam no 2020. gada 16.marta līdz 9.jūnijam (ārkārtējās situācijas laiks), kopējais nesegto zaudējumu apmērs reģionālās nozīmes pārvadājumos ar autobusiem un vilcieniem ir aprēķināts 6 325 393 *euro.*   |  |  |  |  | | --- | --- | --- | --- | | Autobusi | Aprēķinātie zaudējumi | Izmaksātā dotācija | Nesegtie zaudējumi | | MARTS 16.03.-31.03. | 2 984 377 | 1 989 948 | -994 428 | | APRĪLIS | 5 459 456 | 3 801 674 | -1 657 782 | | MAIJS | 5 146 371 | 4 948 761 | -197 610 | | JŪNIJS 01.06.-09.06. | 1 461 581 | 1 215 205 | -246 377 | | **KOPSUMMA** | **15 051 785** | **11 955 588** | **-3 096 197** | | Vilcieni | Aprēķinātie zaudējumi | Izmaksātā dotācija | Nesegtie zaudējumi | | MARTS 16.03.-31.03. | 1 236 584 | 625 406 | -611 178 | | APRĪLIS | 2 388 101 | 961 725 | -1 426 376 | | MAIJS | 2 220 931 | 1 268 276 | -952 655 | | JŪNIJS 01.06.-09.06. | 533 505 | 294 518 | -238 987 | | **KOPSUMMA** | **6 379 121** | **3 149 925** | **-3 229 196** |   Pamatojoties uz Ministru kabineta Ministru kabineta 2020.gada 12. marta rīkojuma Nr. 103 "Par ārkārtējās situācijas izsludināšanu" 4.14. apakšpunktu, atļauts valsts kapitālsabiedrībām, stacionārajām ārstniecības iestādēm, Neatliekamās medicīniskās palīdzības dienestam, Nacionālajam veselības dienestam, Nodrošinājuma valsts aģentūrai, Valsts policijai, Valsts ugunsdzēsības un glābšanas dienestam, Valsts robežsardzei, Iekšlietu ministrijas Informācijas centram, Ieslodzījuma vietu pārvaldei, Valsts probācijas dienestam, Valsts zemes dienestam, Iekšlietu ministrijas Pilsonības un migrācijas lietu pārvaldei, Valsts kancelejai, Slimību profilakses un kontroles centram, Valsts ieņēmumu dienestam, Ārlietu ministrijai, Izglītības un zinātnes ministrijas resoram, Tiesu administrācijai, Saeimas Administrācijai (lai nodrošinātu attālinātu un nepārtrauktu Saeimas darbu, kā arī pamatojoties uz Saeimas Prezidija 2020. gada 2. aprīļa lēmumu "Par aicinājumu papildināt Ministru kabineta 2020. gada 12. marta rīkojumu Nr. 103 "Par ārkārtējās situācijas izsludināšanu""), sociālo pakalpojumu sniedzējiem, kuri nodrošina izmitināšanu, aprūpi un uzraudzību, un Aizsardzības ministrijas resoram nepiemērot Publisko iepirkumu likumu iegādēm (precēm un pakalpojumiem), kas nepieciešamas Covid-19 uzliesmojuma izplatības ierobežošanai, ārstniecībai un attiecīgo pasākumu organizēšanai, kā arī attālinātā mācību procesa nodrošināšanai. Ministrijām veikt papildu finanšu līdzekļu uzskaiti, kas nepieciešami izdevumu segšanai par minētajām iegādēm, un pieprasīt tos no valsts budžeta programmas "Līdzekļi neparedzētiem gadījumiem".  Pamatojoties uz Ministru kabineta 2020.gada 12. marta rīkojuma Nr. 103 "Par ārkārtējās situācijas izsludināšanu" 4.14.1 apakšpunktu, lai nodrošinātu nepieciešamos risinājumus Covid-19 uzliesmojuma izplatības ierobežošanai, ārstniecībai un attiecīgo pasākumu organizēšanai, atļauts valsts un pašvaldību kapitālsabiedrībām, pašvaldību institūcijām un iestādēm iegādāties preces un pakalpojumus, kas nepieciešami pašvaldības iestāžu un sociālo pakalpojumu sniedzēju personālam, sociālo pakalpojumu saņēmējiem un pašvaldības iedzīvotāju izmitināšanai, uzraudzībai, ēdināšanai, higiēnai, drošībai, pārvietošanai, nodrošināšanai ar individuālās aizsardzības un dezinfekcijas līdzekļiem, drēbēm, veļu un citiem priekšmetiem un pakalpojumiem, nepiemērojot Publisko iepirkumu likumu un Sabiedrisko pakalpojumu sniedzēju iepirkumu likumu;  ATD aptaujājusi visus autobusu pārvadātājus, kuri ir gatavi pārvadāt paaugstinātas riska grupas pasažierus. Iespēju pārvadāt šos pasažierus apsvēra 5 no 25 reģionālās nozīmes autobusu maršrutu pārvadātājiem. Ņemot vērā papildu specifiku, ko noteica repatriantu pārvadāšana (nezināms kā arī mainīgs autobusu, maršrutu un pasažieru skaits; spēja reaģēt 1 h laikā pēc informācijas saņemšanas un attiecīgi maršruta plānošana, atbilstoša autobusa norīkošana bija jāveic pēdējā brīdī ; nebija zināms kopējais darba apjoms – dienu skaits, kurā jāveic pārvadājumi; izbraukšana ir jāorganizē no Lidostas Rīgas uz visiem Latvijas reģioniem), no zināmajiem tika uzrunāti pārvadātāji, kuri bāzējas Rīgā (SIA "B-Bus" un AS "Rīgas Taksometru parks"). Papildus kapacitātes piesaistīšanai un cenu salīdzināšanai tika uzrunāts vēl viens pakalpojuma sniedzējs - SIA “A.P.AUTO”.  Pārvadātāja izvēli konkrētās dienas pasažieru pārvadāšanai noteica šoferu un transporta līdzekļu pieejamība, kā arī pakalpojuma cena. Ņemot vērā, ka maršruti bija ļoti dažādi, pakalpojuma salīdzināšanai tika izvēlēts maršruts, kurš bija gandrīz nemainīgs katrā pārvadājumu organizēšanas dienā (Lidosta Rīga – LV/LT robežpunkts Grenctāle), attiecīgi iegūstot šādas salīdzinošās cenas:  • SIA "B-Bus" cena par 1 km ir 1,43 EUR  • AS "Rīgas Taksometru parks" cena par 1 km ir 1,46 EUR  • SIA “A.P.AUTO” cena par 1 km ir 1,60 EUR  SIA “B-Bus” informēja, ka viņiem ir pieejami tikai 4 autovadītāji. Savukārt repatriantu pārvadāšanas nodrošināšanai regulāri tika organizēti vairāk nekā 4 maršruti, vienā no gadījumiem konkrētā maršrutā tika nodrošināti divi šoferi vienlaikus, lai izpildītu darba un atpūtas nosacījumus.  Vienīgajā dienā, kad pakalpojumus sniedza SIA “A.P.AUTO”, tas tika izvēlēts, ņemot vērā sākotnējo informāciju par lielu pasažieru skaitu, kas ieradīsies ar Tallink kuģi no Stokholmas. SIA “A.P.AUTO” bija vienīgais komersants, kas spēja nodrošināt pārvadājumus maksimāli iespējamajā apmērā, par kādu ATD tika informēta, un tāpēc SIA “A.P.AUTO” savlaicīgi tika izvēlēts kā pakalpojuma sniedzējs šajā gadījumā.  Informācija par faktiski pārvadāto pasažieru skaitu:   |  |  |  |  | | --- | --- | --- | --- | | **Izpildes datums un apkalpotā reisa laiks** | **Maršrutu skaits** | **Maršruti** | **Faktiski pārvadāto pasažieru skaits kopā** | | **27.marts un 30.marts**  pēcpusdiena | 8 | Rīga – Garciems  Rīga – Jūrmala – Tukums – Jelgava  Rīga – Daugavpils – Rēzekne – Ludza  Rīga – Saulkrasti – Lāde – Valka  Rīga – Ventspils  Rīga – Salaspils – Preiļi  Rīga – Dobele – Jelgava | 58 | | **15.aprīlis**  pēcpusdiena | 4 | Rīga – Grenctāle – Bēne – Rīga  Rīga – Jūrmala – Tukums – Mērsrags  Rīga – Daugavpils – Ranka  Rīga – Salacgrīva - Limbaži | 28 | | **22.aprīlis**  BT 1160 / Oslo-Rīga, ielidošanas laiks RIX lidostā 16:45  BT 1620 / Amsterdama-Rīga, ielidošanas laiks RIX lidostā 17:35  BT 1246 / Frankfurte-Rīga, ielidošanas laiks RIX lidostā 18:25 | 9 | Rozula – Valmiera – Valka  Gārdene – Saldus – Liepāja  Jūrmala – Kandava – Ventspils  Baldone – Daugavpils – Rēzekne  Ogre – Madona – Balvi – Viļaka  Olaine – Jelgava – Iecavas novads  Mārupe – Salaspils – Ādaži  Grenctāle – Lietuva  Rīgas lidosta – Svēte | 99 | | **29.aprīlis**  BT 1434 / Vīne-Rīga, ielidošanas laiks RIX lidostā 16:45  BT 1620 / Amsterdama-Rīga, ielidošanas laiks RIX lidostā 17:35  BT 1246 / Frankfurte-Rīga, ielidošanas laiks RIX lidostā 18:25 | 7 | Grenctāle – Lietuva  Rīgas lidosta – Baloži – Alūksne – Gulbene  Saulkrasti – Rūjiena - Valmiera  Lielvārde – Ludza – Sproģi  Jūrmala – Talsi – Ventspils  Mārupe – Dobele – Saldus – Liepāja  Jelgavas novads – Aizkraukle – Konkese | 86 | | **1.maijs**  Kuģa ierašanās laiks ostā 12:00 | 3 | Rīga – Iecava – Grenctāle  Rīga – Ainaži  Rīga – Liepāja | 25 | | **6.maijs**  BT 1160 / Oslo-Rīga, ielidošanas laiks RIX lidostā 16:45  BT 1620 / Amsterdama-Rīga, ielidošanas laiks RIX lidostā 17:35  BT 1246 / Frankfurte-Rīga, ielidošanas laiks RIX lidostā 18:25 | 7 | Salaspils – Preiļi – Daugavpils  Stopiņu novads – Zilupe – Ludza  Saldus – Liepāja – Kandava  Jūrmala – Kolka – Ventspils  Sigulda – Valmiera – Alūksne  Piņķi -Ķekavas novads – Jelgavas novads  Rīga – Lietuvas robeža | 109 | | **7.maijs**  BT 1306 / Helsinki-Rīga, ielidošanas laiks RIX lidostā 16:45  BT 1620 / Amsterdama-Rīga, ielidošanas laiks RIX lidostā 17:35  BT 1246 / Frankfurte-Rīga, ielidošanas laiks RIX lidostā 18:25 | 8 | Ikšķile – Jēkabpils – Daugavpils  Sigulda – Rūjiena – Valka  Saldus – Liepāja – Priekule  Olaines novads – Jelgava – Brocēni  Jūrmala – Tukums – Ventspils  Rīga – Lietuvas robeža  Rīga – Lietuvas robeža  Smiltene – Madonas novads – Balvu novads – Raunas novads | 116 | | **11.maijs**  BT 1620 / Amsterdama-Rīga, ielidošanas laiks RIX lidostā 17:35  BT 1246 / Frankfurte-Rīga, ielidošanas laiks RIX lidostā 22:20 | 8 | Gaismas – Jelgava – Ventspils  Limbažu novads – Mazsalacas novads  Rīga – Lietuvas robeža  Preiļi – Balvi  Bauskas novads – Lietuvas robeža  Daugavpils – Ludza – Jēkabpils  Valmiera – Valka  Rīga – Liepāja | 63 | | **12.maijs**  BT 1620 / Amsterdama-Rīga, ielidošanas laiks RIX lidostā 17:35 | 5 | Pārogre – Aizkraukle – Daugavpils  Sigulda – Valmiera – Valka  Saldus novads – Liepāja  Mārupe – Tukums – Ventspils  Rīga – Lietuvas robeža | 61 | | **14.maijs**  BT 1246 / Frankfurte-Rīga, ielidošanas laiks RIX lidostā 18:25 | 5 | Jēkabpils – Līvāni – Daugavpils  Cēsis – Valmiera – Alūksne  Olaine – Dobeles novads – Liepāja  Jūrmala – Pāvilosta – Ventspils novads  Rīga – Lietuvas robeža – Ķekavas novads | 38 |   Lai nodrošinātu repatriācijas reisu veicējiem sniegtā komercdarbības atbalsta saderīgumu ar Eiropas Savienības iekšējo tirgu, ATD sagatavos lēmumu par de minimis atbalsta piešķiršanu repatriācijas reisu veicējiem atbilstoši Eiropas Komisijas 2013.gada 18.decembra Regulai (EK) Nr.1407/2013 par Līguma par Eiropas Savienības darbību 107. un 108.pantu de minimis atbalstam, vienlaikus ievērojot Ministru kabineta 2018. gada 21. novembra noteikumu Nr. 715 "Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem" noteikto kārtību.  Minēto pasažieru pārvadājumu finansēšanai atbilstoši faktiski apmaksātajiem rēķiniem kopumā ATD iztērējusi pašu līdzekļus 16 365 *euro* apmērā.  Ņemot vērā minēto, nepieciešams no valsts budžeta programmas 02.00.00 “Līdzekļi neparedzētiem gadījumiem 6 341 758 *euro*, tostarp:   1. 6 325 393 *euro*, lai kompensētu reģionālās nozīmes pārvadājumos ar autobusiem un vilcieniem radušos zaudējumus sakarā ar ārkārtējās situācijas noteiktajiem drošības pasākumiem un distancēšanos sabiedriskajā transportā, kā arī ārkārtējās situācijas seku mazināšanai periodā no 2020. gada 13.marta līdz 9.jūnijam; 2. 16 365 *euro,* lai kompensētu ATD izdevumus saistībā ar pasažieru pārvadājumu pakalpojumu nodrošināšanu personām, kas ierodas no ārvalstīm ar repatriācijas reisiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedriskā transporta pakalpojumu sniedzēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 6 341 758 | 0 | 0 | 0 | 0 | 0 |
| 2.1. valsts pamatbudžets | 0 | 6 341 758 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -6 341 758 | 0 | 0 | 0 | 0 | 0 |
| 3.1. valsts pamatbudžets | 0 | -6 341 758 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 6 341 758 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pamatojoties uz Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” 5.punktu, no valsts budžeta programmas 02.00.00 “Līdzekļi neparedzētiem gadījumiem” piešķirams finansējums 6 341 758 *euro*, tostarp:  1) 6 325 393 *euro,* lai kompensētu reģionālās nozīmes pārvadājumos ar autobusiem un vilcieniem radušos zaudējumus sakarā ar ārkārtējās situācijas noteiktajiem drošības pasākumiem un distancēšanos sabiedriskajā transportā, kā arī ārkārtējās situācijas seku mazināšanai periodā no 2020. gada 13.marta līdz 9.jūnijam;  2) 16 365 *euro*, lai kompensētu ATD izdevumus saistībā ar pasažieru pārvadājumu pakalpojumu nodrošināšanu personām, kas ierodas no ārvalstīm ar repatriācijas reisiem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Līdzekļus 6 341 758 *euro* Satiksmes ministrijai paredzēts piešķirt no valsts budžeta programmas 02.00.00 „Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Finanšu ministrija, VSIA “Autotransporta direkcija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

Vīza: Valsts sekretāre I. Stepanova